Diari Oficial de la Generalitat Valenciana


Sumari del DOGV 4396, del 11-12-2002 (2002/13328)

Informació pública de la iniciació de l'expedient d'actuació integrada de la unitat d'execució UE 1 Jesús Juan Bernabeu.
------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13749


Organisme emissor
:   Ajuntament de Biar

Tipus de document
:   Anunci

Informació pública de la iniciació de l'expedient d'actuació integrada de la unitat d'execució UE 1 Jesús Juan Bernabeu. [2002/M13396]
  
Iniciat l'expedient d'actuació integrada de la unitat d'execució UE 1 Jesús Juan Bernabeu, per Resolució d'Alcaldia número 114/2002, de data 18 de novembre de 2002.
  
Vist que amb entrada de registre número 1.334, de 14 d'agost, s'ha presentat alternativa tècnica de programa, per Francisco Punzano Marín, en representació de la mercantil Construcciones Punzano, SL, per al desenvolupament de l'actuació integrada de la unitat d'execució UE 1 Jesús Juan Bernabeu, de Biar.
  
Atés el que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sobre la iniciació del procediment a iniciativa d'un particular segons el qual, l'alcalde podrà:
  
a) Proposar l'Ajuntament en Ple que desestime la petició. El Ple podrà desestimar-la raonadament o establir unes bases orientatives per a la selecció de l'urbanitzador.
  
b) Sotmetre-la a informació pública, junt amb les observacions o alternatives que, si escau, estime convenients.
  
Vists els informes emesos pels servicis tècnics municipals, he resolt:
  
Primer. Iniciar l'expedient d'actuació integrada de la unitat d'execució U.E.1 Jesús Juan Bernabeu.
  
Segon. Requerir els promotors per a la inclusió en el programa de les observacions realitzades pels servicis tècnics municipals.
  
Tercer. Sotmetre l'expedient al tràmit d'informació pública, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana; s'avisa de la possibilitat de formular al·legacions, proposicions juridicoeconòmiques en competència i alternatives tècniques.
  
A tals efectes, podran presentar-se alternatives tècniques i al·legacions durant els 20 dies comptats a partir del següent al de la publicació de l'edicte en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determina.
  
Quart. Notificar, prèviament, este decret al domicili fiscal dels qui consten en el cadastre com a titulars de drets afectats per l'actuació proposada.
  
Com que són desconeguts els propietaris de les parcel·les número 28, polígon 9, i parcel·la número 263, polígon 10, per no coincidir amb els titulars que figuren en el cadastre, de conformitat amb el que disposa l'article 59.4 de la Llei 30/1992, de 26 de novembre, es procedix a la seua notificació mitjançant el present edicte i un anunci al tauler d'esta entitat.